
                                                  Virtuális Alvilági Dialógus


Helyszin:  a Hádesz, a létet a nemléttől elválasztó Léthe folyó homokos partja


Háttér:  „ím, az Olümposz-nak  felhő-koszorúzta fehér-márvány piramis-hegye”

            Világítás:  félhomály, bizonytalan, hogy napfény vagy holdfény vet sötét árnyékokat

                              időnként vakító villámlás

            Háttérzaj:   alapállás a kalapálás (Hefaisztosz)

                               Időnként fülsiketítő mennydörgés gördül le az Olümposzról.

            Szereplők:   Hérakleitosz (H.), Archimédesz (A.) és Euklidész (E.)


Megjelenés: H. sovány, magas, vöröshajú, halványzöld tógában, A. köpcös és kopasz, kék   fürdő-   

                  köpenyben . E. az arcát is eltakaró fekete köpenybe burkolózik, kezében lámpás; a másik kettő   

                  kezében mutatópálca.

                                                                           #  

             H. a folyónak háttal áll, A. vele szemben. Mindketten kört rajzolnak maguk köré  pálcával a ho-

                 mokban. A két kör érinti egymást, 8-ast formál.

             --Villámlás, néhány másodpercre rá mennydörgés. --                                     

             A. (méltatlankodva)  Mit akarhat már megint  az a telhetetlen ott fönt?

             H. Kinevetni a vitatkozásunkat. De veled nehéz hajbakapni.

             A.  Azt szeretné, hogy kilépjünk köreinkből, kényelmes virtuális világunkból. Pedig még alighogy

                   megtaláltam az enyémet. Még fel sem öltöztem. (Meginog.)

             H.  Vigyázz! Mert visszalépés nincs a körbe. Senki sem léphet be kétszer ugyanabba a körbe.

                    . Ahogy a folyóba sem. A Léthezés egy és örök. De mi nem.

             A.   Ne fontoskodj. Inkább javítsd ki a körödet. Érinti az enyémet. Hallod?! Ne zavard a körömet.

                    Mondjam a barbárok nyelvén is? „Noli disturbare circulum meum,”

              H.  Ne lökdöss! „Noli me tangere!” Vidd a kezed.Jobb meghagyni saját körében a másként 

                     vélekedőt, mint kirángatni vagy kilökni onnan,

                      --Villámlás. Megjelenik  E. Mennydörgés. 

               E. (sejtelmesen) Két kör, két sík, két dimenzióban. Ez kevés. De semmi pánik: hozom a harma-

                      dikat. Még szavunk sincs rá. Egykoron majd úgy hívják: tér. Három nagy gazdája leendett: 

                       Dekartész, Neotonosz és Monolitosz.

               H. Akkor a körből gömb lesz. (Lelkesen) Két hemiszférából fog állni...

               A. (a szavába vág) Ez máris három gömb. Az idővel meg lehet rajzolni a negyediket,a kronoszférát.

               -- Villámlás, elnyújtott mennydörgés.

                Zeusz  hangja:   Az ötödiket bízzátok rám. Az túl van a téridőn. És a Logosz annyiszor gyorsabb

                    a villám fényénél, mint az a mennydörgés hangjánál.

A Filozófiai Vitakör olyan gondolkodók együttese, akik alighanem egyenlő távolságra vannak az Igazságtól.

